**UNIUNEA NAŢIONALĂ A BAROURILOR DIN ROMÂNIA**

**CONGRESUL AVOCAŢILOR**

**BUCUREŞTI, 25-26 iunie 2021**

**HOTĂRÂREA NR. 04**

**pentru validarea modificărilor și completărilor aduse Statutului profesiei de avocat și Statutului Casei de Asigurări a Avocaților (C.A.A.), prin delegare de către Consiliul Uniunii Naționale a Barourilor din România (U.N.B.R.) și mandatarea Consiliului U.N.B.R. să adopte, între Congrese, modificări și completări ale acestora**

*Congresul Avocaților, constituit în conformitate cu dispozițiile art. 61 alin. (1) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare (în continuare Lege),*

*Văzând dispozițiile art. 63 alin. (1) lit. e) din Lege, precum și Hotărârea Consiliului Uniunii Naționale a Barourilor din România (în continuare U.N.B.R.) nr. 147/14-15 mai 2021,*

*Având în vedere Hotărârea nr. 04/02-04 decembrie 2020 a Congresului avocaților privind mandatarea U.N.B.R., ca în perioada dintre Congrese să îndeplinească atribuția prevăzută la art. 63 alin. (1) lit. e) din Lege, urmând ca hotărârile Consiliului U.N.B.R. să fie supuse ratificării Congresului imediat următor,*

*Având în vedere* *Hotărârea Consiliului UNBR nr. 173/24 iunie 2021 privind modificarea și completarea Statutului profesiei de avocat în materia publicității în profesia de avocat, prin care s-a aprobat și „Ghidul privind utilizarea platformelor on-line de către avocați” - anexă la Statut profesiei de avocat,*

*Luând act de faptul că hotărârea sus menționată va intra în vigoare la data de 01.10.2021 și de necesitatea adoptării în perioada următoare a „Ghidului de bune practici privind publicitatea avocatului și a formelor de exercitare a profesiei”, care va constitui o anexă distinctă la Statut,*

*Constatând faptul că s-au constituit cvorumul și majoritatea prevăzute pentru aprobare,*

**HOTĂRĂŞTE:**

**Art. 1.** – Se validează modificările și completările aduse Statutului C.A.A. prin Hotărârea Consiliului UNBR nr. 173/24 iunie 2021.

**Art. 2.** – Se mandatează Consiliul U.N.B.R. ca în perioada dintre Congrese să îndeplinească atribuția prevăzută la art. 63 alin. (1) lit. e) din Legea nr. 51/1995, urmând ca hotărârile Consiliului U.N.B.R. să fie supuse ratificării Congresului imediat următor.

**Art. 3.** – Prezenta Hotărâre se afișează pe pagina web a U.N.B.R. ([www.unbr.ro](http://www.unbr.ro)) și se comunică prin e-mail barourilor și C.A.A., care vor asigura comunicarea hotărârii către membrii barourilor și, respectiv, filialele C.A.A..

**P R E Ş E D I N T E U.N.B.R.**

**Av. dr. Traian-Cornel BRICIU**